नई दिल्ली : इंडोनेशिया प्लेन हादसे को देखते हुए भारत भी सतर्क हो गया है। डायरेक्टरेट जनरल ऑफ सिविल एविएशन (डीजीसीए) ने जेट एयरवेज और स्पाइसजेट को बोइंग 737मैक्स विमानों में सेंसर की संभावित समस्या को लेकर कदम उठाने को कहा है। भारत में अभी जेट एयरवेज और स्पाइसजेट बोइंग 737मैक्स विमान का इस्तेमाल करती हैं। इन दोनों एयरलाइंस के पास ऐसे कम-से-कम छह विमान हैं। डीजीसीए के एक अधिकारी ने बताया कि अगर इन विमानों में सेंसर की समस्या को ठीक नहीं किया जाता है तो पायलट को विमान को कंट्रोल करने में मुश्किल हो सकती है। इसके कारण विमान की ऊंचाई को लेकर भ्रम हो सकता है और वह तेजी से नीचे आ सकता है।